Tugir foreldra komu saman fyrir utan fund Borgarráðs í Ráðhúsi Reykjavíkur í morgun og mótmæltu dagvistunarmálum í borginni. Í kosningunum í vor var því lofað að börn frá 12 mánaða aldri fengju leikskólapláss í haust. Dæmi eru um að sautján mánaða börn séu enn heima.
Foreldrar ungra barna í Reykjavík sem hafa ekki enn fengið leikskólapláss fyrir um eins árs gömul börn sín eru ráðalausir og svekktir. Þeir mótmæltu í dag og óska eftir því að borgarráð grípi til tafalausra aðgerða til að leysa dagvistunarvanda í borginni. Haukur Ingvarsson, faðir tæplega eins árs drengs, segir að hann sé í nákvæmlega sömu stöðu í dag og hann var í fyrir 12 árum með eldri son sinn. Þau fái engin skýr svör um hvenær hann fái leikskólapláss.
Þetta er auðvitað vandamál sem snertir foreldra, snertir vinnuveitendur og alla. Mér finnst svo sérstakt að þetta sé staðan ár eftir ár eftir ár. En maður fer svo aftur sjálfur út á VINNUMARKAÐINN OG GLEYMIR ÞESSU SKEIÐI ÞEGA RMAÐUR ER AÐ VINNA og horfir á fólkið með barnavagnana og hugsar til hlýju með þeim tíma sem maður átti með börnunum sínum.
Hann segist vonast til þess að barnabörn hans verði í betri stöðu en bindur ekki miklar vonir við að málið verði leyst á næstunni. Borgarstjóri segir að borgin hafi sett leikskólamálin í algjöran forgang fyrir fjórum árum og þá stuðst við sex ára plan. Þær áætlanir hafi gengið vel að mestu en að ákveðin verkefni hafi tafist.
Ég bind vonir við að við náum neðar í aldri á þessu hausti en nokkur tímann áður. En engu að síður yngstu börnin eða það að fólk komist á leikskólann sem það vildi helst komast inn á, við getum ekki lofað því.
Um hundrað foreldrar mótmæltu því í Ráðhúsi Reykjavíkur í morgun að hafa ekki fengið leikskólapláss fyrir börn sín í haust. Leikskólavandinn í borginni sé óboðlegur og þau krefjast tafalausra aðgerða.